als_Latn dik_Latn sag_Latn
Presidenti i Maqedonisë Gjorge Ivanov në takimin sotëm me Sir Allan Dankan, ministër shtetëror për Evropën dhe Amerikën në Britaninë e Madhe dhe Irlandës veriore, iu ankua atij për ndërhyrjen e vendeve fqinjë në punët e brendshme të vendit të tij.
Kreu i shtetit fqinj edhe më parë ka shprehur pakënaqësinë, pas takimit në Tiranë të krerëve të partive shqiptare në Maqedoni, ku dhe u vendos për platformën shqiptare.
Presidenti Ivanov shprehu pakënaqësi nga mungesa e dënimit publik të përzierjes në punët e brendshme të Republikës së Maqedonisë nga ana e disa vendeve fqinje.
Ministri britanik theksoi se Mbretëria e bashkuar dëshiron një Maqedoni stabile dhe se nuk dëshiron të përzihet në punët e brendshme të shtetit. Ai shprehu mirëkuptim për revoltën e arsyeshme nga statusi kuo në lidhje me integrimet evropiane dhe euroatlantike dhe tregoi se do ta mbështesin Republikën e Maqedonisë në këtë plan.
als_Latn als_Latn als_Latn als_Latn